b"\n_START_ARTICLE_\nDolores O'Riordan\n_START_SECTION_\nVaikyst\xc4\x97\n_START_PARAGRAPH_\nDolores Gim\xc4\x97 Airijoje, Limerike. Buvo jauniausia i\xc5\xa1 9 vaik\xc5\xb3. T\xc4\x97vas buvo \xc5\xabkininkas, tap\xc4\x99s ne\xc4\xafgalus po sunkios traumos, Motina buvo mokytoja.\n_START_SECTION_\nKarjera\n_START_PARAGRAPH_\n1990 m. Dolores var\xc5\xbe\xc4\x97si d\xc4\x97l vietos The Cranberries grup\xc4\x97je ir laim\xc4\x97jo. 1993 m. jie i\xc5\xa1leido pirmaj\xc4\xaf album\xc4\x85 Everybody Else Is Doing It, So Why Can't We?, kuris sulauk\xc4\x97 s\xc4\x97km\xc4\x97s nei\xc5\xa1kart. 1994 m. grup\xc4\x97 i\xc5\xa1leido antraj\xc4\xaf album\xc4\x85 No Need To Argue, kuris tapo tikra sensacija. Jame buvo legendinis hitas Zombie. V\xc4\x97liau j\xc5\xb3 albumai nebebuvo tokie populiar\xc5\xabs, tod\xc4\x97l 2001 m. grup\xc4\x97 i\xc5\xa1siskyr\xc4\x97. Ta\xc4\x8diau 2009 m. v\xc4\x97l susib\xc5\xabr\xc4\x97 ir \xc4\xafra\xc5\xa1\xc4\x97 nauj\xc4\x85 album\xc4\x85 Roses, kur\xc4\xaf i\xc5\xa1leido 2012 m. Reklamuojant album\xc4\x85 jie sureng\xc4\x97 tur\xc4\x85 ir v\xc4\x97l baig\xc4\x97 veikl\xc4\x85. Tuo tarpu Dolores prisijung\xc4\x97 prie naujos grup\xc4\x97s pavadinimu D.A.R.K. ir su grupe i\xc5\xa1leido album\xc4\x85 2016 m. _NEWLINE_2017 metais The Cranberries i\xc5\xa1leido dar vien\xc4\x85 album\xc4\x85 ir leidosi \xc4\xaf dar vien\xc4\x85 koncertin\xc4\xaf tur\xc4\x85, kur\xc4\xaf teko nutraukti, d\xc4\x97l Dolores sveikatos problem\xc5\xb3._NEWLINE_Po jos mirties grup\xc4\x97 nusprend\xc4\x97 i\xc5\xa1leisti dar viena albuma, kurio vokalines dalis Dolores buvo \xc4\xafra\xc5\xa1iusi. Ateinan\xc4\x8dio albumo pavadinimas \xe2\x80\x9cIn The End\xe2\x80\x9d. Albumas tur\xc4\x97tu pasirodyti 2019 m. pabaigoje, \xc5\xa1itaip u\xc5\xbebaigdamas grup\xc4\x97s veikla.\n_START_SECTION_\nSolo Karjera\n_START_PARAGRAPH_\n2007 m. daininink\xc4\x97 i\xc5\xa1leido solin\xc4\xaf album\xc4\x85 Are You Listening?, kuris nesulauk\xc4\x97 didel\xc4\x97s s\xc4\x97km\xc4\x97s. 2009 m. i\xc5\xa1leido ir antraj\xc4\xaf album\xc4\x85 No Baggage._NEWLINE_2006 m. ji buvo paskelbta viena i\xc5\xa1 turtingiausi\xc5\xb3 Airijos moter\xc5\xb3._NEWLINE_2014 m. buvo viena i\xc5\xa1 TV \xc5\xa1ou \xe2\x80\x9eAirijos Balso\xe2\x80\x9c mokytoj\xc5\xb3.\n_START_SECTION_\nAsmeninis gyvenimas\n_START_PARAGRAPH_\n1994 m. Dolores susituok\xc4\x97 su Don Burton. Pora turi tris vaikus: Taylor, Molly, Dakota. Gyveno Airijoje, ta\xc4\x8diau 2004 m. persikraust\xc4\x97 \xc4\xaf Kanad\xc4\x85._NEWLINE_2009 m. ji gr\xc4\xaf\xc5\xbeo \xc4\xaf Airij\xc4\x85. _NEWLINE_2014 m. Dolores i\xc5\xa1siskyr\xc4\x97 su vyru po 20 met\xc5\xb3 kartu. Vaikai liko gyventi su t\xc4\x97vu. _NEWLINE_Po skyryb\xc5\xb3 ji buvo suimta, nes oro uoste u\xc5\xbepuol\xc4\x97 darbuotoj\xc4\x85, v\xc4\x97liau ji jos atsipra\xc5\xa1\xc4\x97, neva viskas \xc4\xafvyko d\xc4\x97l skyryb\xc5\xb3 sukelto streso._NEWLINE_2017 m. ji prisipa\xc5\xbeino, jog serga maniakine depresija.\n_START_SECTION_\nMirtis\n_START_PARAGRAPH_\n2018 m. sausio 15 dien\xc4\x85 Dolores buvo rasta negyva vie\xc5\xa1butyje Londone. \xc4\x8cia ji buvo atvykusi \xc4\xafra\xc5\xa1yti naujos \xe2\x80\x9eZombie\xe2\x80\x9c versijos. Mirties prie\xc5\xbeastis prane\xc5\xa1ta 2018 m. rugs\xc4\x97j\xc4\xaf \xe2\x88\x92 Dolores O'Riordan nuskendo vonioje perdauginusi alkoholio._NEWLINE_Airijos prezidentas j\xc4\x85 pavadino kartos balsu._NEWLINE_Ji buvo palaidota 2018 m. sausio 23 dien\xc4\x85 savo gimtin\xc4\x97je, Balibrikene netoli Limeriko."